স্কুলে পড়ার সময় সহপাঠীরা রীতিমতো পিছনে লাগত কেট উইন্সলেটের। কারণ? চেহারাটা মোটাসোটা ছিল তাঁর! গল্পটা শুনিয়ে অল্পবয়সি মেয়েদের বার্তা দিতে চেয়েছেন কেট, চেহারা নিয়ে যাতে তারা বেশি মাথা না ঘামায়। কেটের বয়ান, ‘‘রেড কার্পেটে হাঁটাটা আমাদের কাজ। কিন্তু কমবয়সি মেয়েদের বোঝা দরকার, সারাক্ষণই আমাদের ও রকম সুন্দর দেখায় না।’’ এমনিতে নাকি জামাকাপড়, সাজগোজ নিয়ে মোটেই মাথাব্যথা নেই অভিনেত্রীর। বাচ্চাদের স্কুলে ছাড়তে নাকি বাথরোব, নাইটগাউন পরেও চলে যান! তা সে যা ইচ্ছে করুন। কিন্তু বার্তাটা ভালই দিয়েছেন তিনি।